Sarah Michelle Gellarová

**Sarah Michelle Gellarová** (neprechýlene Sarah Michelle Gellar; * 14. apríl 1977, New York, New York, USA) je americká herečka, ktorá sa preslávila úlohou Buffy Summersovej v seriáli Buffy, premožiteľka upírov.

## Detstvo a mladosť
Narodila sa ako jediné dieťa rodičov Rosellen Greenfieldovej a Arthura Gellara.  Obaja jej rodičia boli židovského pôvodu. V roku 1984, keď mala sedem rokov, sa jej rodičia rozviedli a ona bola vychovaná matkou na Upper East Side. Sarah navštevovala školu Professional Children's School v New Yorku a medzi jej spolužiakov patrili i herci ako Jerry O’Connell, Macaulay Culkin či Tara Reidová.

Venovala sa súťažnému krasokorčuľovaniu, s ktorým napokon prestala aby sa mohla venovať škole a herectvu. Tiež cvičila taewondo, kde získala čierny pás.

Dostala čiastočné štipendium na štúdium na Columbia Grammar & Preparatory School, no jej matka nebola schopná zaplatiť plné školné. Neskôr navštevovala Fiorello H. LaGuardia High School of Music & Art and Performing Arts  ale kvôli povinnostiam odišla. Počas školy už vystupovala v seriáli *[[All My Children]]*.

## Kariéra
**1981 - 1989**

Vo veku štyroch rokov si ju všimol jeden filmový agent v reštaurácii na hornom Manhattane. O dva týždne neskôr prešla konkurzom na časť televízneho filmu *Invázia súkromia* s Valeriou Harper či Jeffom Danielsom. Neskôr sa objavila v kontroverznej televíznej reklame pre Burger King, v ktorej jej postava kritizovala McDonald’s a tvrdila, že chodí jesť iba do Burger King. Reklama viedla až k žalobe spoločnosti McDonald’s a zákazu stravovania v jej pobočkách. V detstve tiež pracovala ako modelka a bola tvárou viacerých reklám.

V roku 1984 sa objavila vo filme *[[Brooklynský most (film)|Brooklynský most]]*, o štyri roky neskôr vo filme *[[Zábavná farma]]* a o rok *[[Vysoké stávky]]*. Tiež hosťovala v rôznych televíznych reláciách.

**1990 - 1999**

V roku 1991 bola obsadená ako mladá Jacqueline Bouvierová v seriáli *Dievča menom Jackie*, v ktorej hrá Roma Downeyová. Miniserie získali cenu Emmy. Neskôr prevzala hlavnú úlohu v roku 1992 v seriáli *Swans Crossing o* skupine bohatých teenagerov. Séria trvala jednu sezónu a získala dve nominácie na Young Artist Award za najlepšiu mladú herečku v novom televíznom seriáli.

V roku 1993 debutovala v seriáli *[[All My Children]]* ako Kendall Hart, dlho stratená dcéra. V roku 1995, keď dovŕšila 18 rokov, získala cenu Emmy za najlepšiu mladšiu herečku v dramatickom seriáli. V tom istom roku Sarah seriál opustila a usilovala sa o ďalšie herecké úlohy. 
náhľad|Hlavné postavy seriálu Buffy, premožiteľka upírov okrem hlavnej hrdinky - Sarah Michelle Gellar
Sarah sa presťahovala po odchode z *[[All My Children]]* do Los Angeles. V roku 1996 si prečítala scenár pre televízny seriál Jossa Whedona, *[[Buffy, premožiteľka upírov]]*. Hovorí o živote Buffy Summersovej, tínedžerke, ktorá bojuje s okultnými nepriateľmi a nadprirodzenými bytosťami. Pôvodne usilovala o úlohu Cordelie Chaseovej, ale po príchode k Whedonovi a producentom sa rozhodlo, že je najlepšou voľbou pre stvárnenie hlavnej postavy. V seriáli sa objavili herci ako Alyson Hanniganová, Eliza Dushkuová, David Boreanaz, Michelle Trachtenberg či Anthony Head. Seriál bol uvedený v marci 1997. Postava Buffy sa stala nesmierne obľúbenou a patrila medzi sto najväčších ženských postáv v americkej televízii. Seriál mal celkovo sedem sérií a 144 epizód. Sarah zaň získala päť ocenení Teen Choice Award, ocenenie Saturn za najlepší herecký výkon a nomináciu na cenu Zlatý glóbus za najlepší herecký výkon v seriáli.  
vľavo|náhľad|Vosková figurína Sarah Michelle Gellar, v podaní Buffy Summers
Počas natáčania seriálu *[[Buffy, premožiteľka upírov]]*  bola obsadená do úlohy Helen Shiversovej v horore *[[Viem, čo ste robili minulé leto]]*, spolu s Jennifer Love Hewittovou, Ryanom Phillippom a Freddiem Prinzom Jr. Film bol založený na rovnakom názve ako kniha z roku 1973. Pojednáva o štyroch priateľov, ktorých prenasleduje vrah rok po zatajení dopravnej nehody, ktorú spôsobili. Rozpočet filmu bol 17 miliónov amerických dolárov, pričom zarobil 125 miliónov amerických dolárov, hoci obdržal zmiešané recenzie. Sarah zaň získala cenu Blockbuster Entertainment za najobľúbenejšiu herečku v horrore a ocenenie MTV Movie Award za najlepší prelomový výkon.

V tom istom roku bola obsadená do druhej časti hororu *[[Vreskot 2]]*. Jej postava sa volala Cici Cooper, patrila k spolku sestier Sirorithy a tiež bola jednou z obetí vraha, tzv. Ghostface. Svoje scény natáčala medzi pôsobením v seriáli Buffy. Priznala sa, že prijala účinkovanie vo filme bez toho, aby si prečítala scenár, iba na základe úspechu prvého filmu. Toto pokračovanie zarobilo celosvetovo 172 miliónov USD.

Nasledujúci rok hostila po prvýkrát Saturday Night Live. Tiež  patrila podľa časopisu People k najkrajším ženám na svete. V roku 1999 sa objavila v romantickej komédii *[[Neodolateľná]]*, spolu s hercom Seanom Patrickom Flanerym. Film bol do značnej miery kritizovaný. V rovnakom roku pracovala na filme *[[Veľmi nebezpečné známosti]]* kde sa predstavila ako brunetka, ktorá je  závislá na kokaíne a rada manipuluje s ľuďmi. Film mal komerčný úspech, zarobil celosvetovo 75 miliónov USD pri rozpočte vo výške 10 miliónov USD. Režisér Roger Kumble uviedol, že Sarah je nepochybne najprofesionálnejšou herečkou, s akou kedy pracoval. Tiež získala ocenenie MTV Movie Awards spoločne so svojou hereckou kolegyňou Selmou Blairovou v roku 2000 za "Najlepší bozk". Tiež hosťovala v troch epizódach seriálu ''Angel'' a objavila sa ako Debbie v seriáli *[[Sex v meste]]*.

**2000 - 2009**

Koncom roku 2000 bola Sarah obsadená do hlavnej úlohy v  dráme *[[Harvard Man]],* ktorý mal premiéru na filmovom festivale v Cannes v roku 2001. Úloha jej pomohla zbaviť sa obrazu "dobrého dievčaťa".

Získala úlohu Daphne Blakeovej vo filmovom spracovaní rozprávky ''Scooby Doo''. Po jej boku hrali herci ako Freddie Prinze Jr., Linda Cardellini, Matthew Lillard, Isla Fisherová, Rowan Atkinson a iní. Film sa dočkal aj druhej časti v roku 2004. Za úlohu získala cenu Teen Choice Awards v kategórii Choice Movie Actress - Comedy. Spolu s Jackom Blackom hostila v roku 2002 odovzdávanie cien MTV Movie Awards. 
vľavo|náhľad|Sarah v roku 2004 na International Dubai Festival
Aj počas filmovania stále pracovala na seriáli *[[Buffy, premožiteľka upírov]]* ale po siedmej sezóne ho nakoniec opustila. Následne poskytla svoj hlas pre postavičku Gine Vendetti v seriáli Simpsonovci, ktorý sa vysielal v marci 2004. Jej ďalším filmom bolo pokračovanie *[[Scooby-Doo 2: Nespútané príšery]]*, kde si zopakovala úlohu Daphne. V rovnakom roku  sa objavila v hororovom remaku *[[Nenávisť (film)|Nenávisť]]* v úlohe Karen Davisovej, ktorá študuje a pracuje v Tokiu a stane sa obeťou tajomnej nadprirodzenej kliatby. Recenzie filmu boli zmiešané. Získala nomináciu na MTV Movie Award za najlepší strašidelný výkon, ako aj nomináciu na cenu Teen Choice Award za filmovú herečku Choice - Thriller.

Od roku 2005 pomohla stvárniť niekoľko postáv v štrnástich epizódach animovanej série *[[Robot Chicken]]*.

Sarah bola obsadená spolu s Dwayne Johnsom, Seanom Williamom Scottom a Justinom Timberlakem v komediálnom thrilleri *[[Apokalypsa (film)|Apokalypsa]]*, kde sa objavila ako pornoherečka Krysta Now, ktorá túži po vytvorení reality show. Film vznikol v roku 2006 ako súčasť alternatívnej histórie a je portrétom Los Angeles, satirou na vojensko-priemyselný komplex a zábavný priemysel. Sarah prijala úlohu bez toho aby si prečítala scenár, tak ako to urobila pri natáčaní filmu *[[Vreskot 2]]* z roku 1997.

Menšiu rolu stvárnila v horore *[[Smrtiaca nenávisť]]*, čo je pokračovanie prvej časti remaku *Nenávisť*. Film bolu uvedený v októbri 2006 .Pokračovanie bolo kritizované a celosvetovo zarobilo 70 miliónov amerických dolárov. Vo filme sa objavili herečky ako Amber Tamblynová či Arielle Kebbelová. V rovnakom roku si zahrala v psychologickom thrilleri *[[Nočná mora - Návrat]]*, ktorý vyšiel v nasledujúcom mesiaci. Vo filme sa objavila ako Joanna Mills, ktorú prenasledujú spomienky z detstva a tiež ju spojí smrť neznámej mladej ženy. Film získal negatívne recenzie a bol komerčným neúspechom; zarobil 11 miliónov pri rozpočte 15 miliónov USD. Spolu so svojim manželom Freddiem Prinzeom Jr. prepožičali svoj hlas animovanej rozprávke *[[Nešťastne až naveky]]*.

Tiež účinkovala v romantickej komédií *[[Dievča z predmestia]]* a v dráme *[[To, čo dýcham]].* Filmy boli premietané na filmovom festivale v Tribece v roku 2007. V komédií *Dievča z predmestia* hrala spoločne s  Alecom Baldwinom, stvárnila úlohu spisovateľky Brett Eisenbergovej, ktorá sa stala milenkou oveľa staršieho vplyvného muža ktorého hral Baldwin. Vo filme *To, čo dýcham* sa Sarah objavila spoločne s hercami ako Julie Delpy, Brendanom Fraserom či Kevinom Baconom a stvárnila postavu speváčky  "Tristy". Film je založený na starom čínskom prísloví, ktoré rozdeľuje život na štyri emocionálne základy - šťastie, potešenie, smútok a lásku - každý zo štyroch protagonistov predstavuje jednu zo štyroch emócií.

V roku 2009  sa objavila v dvoch thrilleroch *[[Falošný brat]]* a *[[Veronika sa rozhodla zomrieť]]*.  V psychologickom thrilleri *Falošný brat* stvárnila právničku Jessiku, ktorej život sa zvrtol po nehode jej manžela a švagra, ktorí upadli do kómy.  Film bol natočený v roku 2006, ale kvôli finančným problémom mal oneskorený dátum vydania v USA a nakoniec bol uvedený v marci 2010.Vo filmovej adaptácii *Veronika sa rozhodla zomrieť hrá* Sarah mladú depresívnu ženu, ktorá už neobjavuje radosť v živote a preto sa pokúsi o samovraždu. Film bol natočený v roku 2008 v New Yorku.

**2010 - súčasnosť**
náhľad|Sarah v roku 2013 pri natáčaní seriálu ''The Crazy Ones''
Sarah si po narodení svojej dcéry v roku 2009 vybrala dvojročnú prestávku.

V roku 2011 vystupovala ako výkonný producent novej seriálovej drámy s názvom *[[Dvojičky (americký seriál)|Dvojičky]]*, v ktorej hrala dvojitú úlohu dvojčiat - z toho je jedna na úteku a začne sa vydávať za svoju bohatú sestru. Prvá epizóda bola sledovaná 2.84 miliónmi divákov ale po trojmesačnom prestávke sa počet divákov výrazne znížil. Seriál mal veľkú fanúšikovskú základňu, ale napriek ich úsiliu skončil po prvej sezóne. Za stvárnenie dvoch postáv získala Sarah niekoľko nominácií na ocenenia, vrátane ceny Teen Choice Award za televíznu herečku Choice - Drama.

V septembri 2011 sa Sarah vrátila ako hosťujúca hviezda v  *[[All My Children]]* pred koncom seriálu, ale nestvárnila postavu Kendall Hart, ktorú pôvodne v seriáli hrala. Obsadila úlohu pacientky v nemocnici v Pine Valley, menom Maria Santos, ktorá tvrdí, že je dcérou Erici Kane. Sarah znovu poskytla svoj hlas a prevzala úlohu Giny Vendetti v premiérovej epizóde Simpsonovcov, ktorý "oslavoval" 24. sériu.

Vo februári 2013 sa podieľala na spolupráci v seriáli *[[The Crazy Ones]]* spoločne s hercom Robinom Williamsom. Komédia sa zameriava na reklamnú agentúru, ktorú vedie otec a jeho dcéra - v hereckom prevedení Robin Williams a Sarah. Seriál debutoval dňa 26. septembra 2013 a získal 15,52 milióna divákov, čo bola najvyššie hodnotená premiéra. Dňa 10. mája 2014 CBS oznámila jeho zrušenie. Sarah si za seriál vyslúžila v roku 2014 ocenenie People Choice Award, kde zvíťazila nad Annou Farisovou či Rebel Wilson.
vľavo|náhľad|Sarah Michelle Gellar na udeľovaní cien Zlatý Glóbus v roku 2012.
Dňa 3. marca 2015 bolo oznámené, že Sarah bude obsadená do *[[Star Wars Rebels]]*. Tiež hosťovala ako Popoluška v oficiálnom YouTube kanále Whitney Avalonovej v krátkom raperskom súboji. Na začiatku roka 2016 natočila pre televíziu NBC pilotnú prezentáciu potenciálnej televíznej série založenej na kultovom klasickom filme *Veľmi nebezpečné známosti*, ktorý odkazuje na jej úlohu Kathryn Merteuil. Príbeh sa odohráva 15 rokov po udalostiach filmu, pričom sa Sarah usiluje o zvládnutie svojej bohatej rodiny a zaujíma sa o syna jej zosnulého brata. Obsadenie do filmu vyberala spoločne s hereckými kolegyňami Selmou Blairovou a Reese Witherspoonovou.

Dňa 10. januára 2019 bolo oznámené, že sa Sarah objaví v seriály *Sometimes I Lie.* Seriál bude produkovať Sarah spoločne s Ellen DeGeneres. Menšiu rolu si strihla v záverečnej epizóde seriálu Teória veľkého tresku, ktorá vyšla 16. mája 2019.

V roku 2022 sa pripojila k hereckému obsadeniu filmu *Clerks III.*, ktorý mal premiéru v septembri 2022. V januári 2023 účinkovala v televíznom seriály *Wolf Pack,* ktorý mal 8 častí a bol natočený na základe knižnej predlohy.   

V júni 2024 bola Gellarová obsadená do úlohy Tanye Martinovej, šéfky CSI a šéfky Dextera Morgana v pripravovanej dramatickej sérii **'.  

== Charitatívne činnosti ==
Sarah je aktívnou členkou rôznych charitatívnych organizácií, ako [[Angel Food]], [[Habitat for Humanity]] a [[CARE]].

V roku [[1999]] odišla do [[Dominikánska republika|Dominikánskej republiky]], aby pomohla projektu [[Habitat for Humanity]] vybudovať domy pre obyvateľov. V projekte [[Angel Food]] poskytla jedlo ľuďom infikovaným [[Aids|AIDS]] a prostredníctvom nadácie Make-A-Wish umožnila chorým deťom, aby sa s ňou stretli pri natáčaní seriálu Buffy. V roku [[2007]] sa objavila v kampani "Koža je úžasná" s ďalšími hercami ako [[Hilary Duffová]], [[Amanda Bynesová]] a [[John Leguizamo]]. Súhlasila  s tým, že  bude získavať peniaze na liečbu kožných ochorení pre organizáciu, ktorá podporuje klinický výskum, podporuje vzdelávanie lekárov a pacientov.

V máji [[2011]] sa Sarah pripojila k programu "Nestlé, zdieľaj radosť z čítania", ktorý podporuje čítanie detí.
[[Súbor:Freddie Prinze Jr and Sarah Michelle Gellar by David Shankbone.jpg|náhľad|Sarah Michelle Gellar s jej manželom Freddiem Prinze Jr. v roku 2007]]

== Súkromný život ==
Sarah sa stretla so svojim budúcim manželom [[Freddie Prinze Jr.|Freddiem Prinzom Jr.]], pri nakrúcaní tínedžerského hororu z roku [[1997]] ''[[Viem, čo ste robili minulé leto]]''. Začali spolu chodiť až v roku [[2000]]. Zosobášili sa v roku [[2002]]. Spoločne hrali navzájom milostné postavy ako Fred a Daphne vo filme ''[[Scooby-Doo]]'' a jeho pokračovaní ''[[Scooby-Doo 2: Nespútané príšery]].'' Obaja poskytli svoje hlasy pre animovaný film ''[[Nešťastne až na veky]]'' a pre animovaný seriál ''[[Star Wars Rebels]]''. V roku [[2007]] si Sarah na počesť piateho roka manželstva legálne zmenila meno na Sarah Michelle Prinze.

Spoločne majú dve deti, dcéru Charlotte, narodenú v roku [[2009]], a syna Rockyho, narodeného v roku [[2012]].

== Filmografia ==
**Filmy**


**Seriály a televízia'''

## Externé odkazy
* 
* 
* Sarah Michelle Gellar vo Biografia 
* Buffy the Vampire Slayer v Internet Movie Database

## Zdroj

Kategória:Filmové herečky USA
Kategória:Televízne herečky USA
Kategória:Detskí herci
Kategória:Dabingové herečky USA
Kategória:Televízne herečky USA mydlových opier
Kategória:Osobnosti USA židovského pôvodu
Kategória:Osobnosti z New Yorku
Kategória:Držitelia ceny Daytime Emmy